Arab Saudi, UAE rekod kesOmicron pertama
RIYADH: Arab Saudi merekodkan kes pertama di Teluk yang disahkan bagi varian Omicron bagi Covid-19, diikuti beberapa jam kemudian oleh kes di Emiriah Arab Bersatu (UAE), kata Kementerian Kesihatan di kedua-dua negara pada Rabu lalu. “Satu kes varian Omicron telah dikesan, ia adalah warganegara yang datang dari negara Afrika Utara. “Dia telah diasingkan, begitu juga dengan kenalannya dan langkah-langkah kesihatan yang diperlukan telah diambil,” kata seorang Pegawai Kementerian Kesihatan Arab Saudi kepada agensi berita SPA negeri. “Negara jiran, UAE juga telah mengesan kes Omicron pertamanya apabila seorang wanita Afrika yang tiba dari negara Afrika melalui negara Arab”, kata Kementerian Kesihatan di Twitter. Varian ini pertama kali diumumkan oleh Afrika Selatan, tetapi didapati telah hadir lebih awal di Eropah. Ia telah mendorong kerajaan di seluruh dunia untuk mengenakan semula sekatan perjalanan, walaupun amaran daripada Pertubuhan Kesihatan Sedunia (WHO) ini boleh mendatangkan lebih banyak mudarat daripada kebaikan. Arab Saudi minggu lalu menghentikan penerbangan dari tujuh negara selatan Afrika dan langkah serupa oleh kerajaan lain, tetapi hubungan perjalanan dengan Afrika Utara kekal tidak terjejas. Kerajaan itu telah menarik balik beberapa sekatan yang masih dikenakan pada awal wabak itu, membenarkan jemaah di tempat suci umat Islam untuk meneruskan solat bahu ke bahu mulai Oktober lalu. Terdahulu, Llebih daripada 47 juta dos vaksin Covid-19 telah diberikan di kerajaan itu, yang mempunyai populasi hampir 35 juta penduduk. Sejak wabak itu bermula, Arab Saudi telah merekodkan lebih 549,000 kes Covid-19, lebih 8,800 kematian, manakala UAE mencatatkan kira-kira 742,100 kes dan lebih 2,100 kematian. -AFP 
See author's posts
